CELEX: 32017R0226
Language: et
Date: 2017-02-07 00:00:00
Title: Komisjoni rakendusmäärus (EL) 2017/226, 7. veebruar 2017, teatavate kaupade klassifitseerimise kohta kombineeritud nomenklatuuris

10.2.2017   
               
               
                  ET
               
               
                  Euroopa Liidu Teataja
               
               
                  L 35/3
               
            KOMISJONI RAKENDUSMÄÄRUS (EL) 2017/226,
      7. veebruar 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 7. veebruar 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Mänguasjad ühes jaemüügipakendis, milles sisaldub:
                     
                                 —
                              
                              
                                 plastist vedur (patareitoitega) ja vagun,
                              
                           
                                 —
                              
                              
                                 puidust raudteerelsid,
                              
                           
                                 —
                              
                              
                                 liiklusmärgid, autod, inimfiguurid, loomad, puud jne.
                              
                           Vt fotot (*1).
                  
                  
                     9503 00 70 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9503 00  ja 9503 00 70  sõnastusega.
                     Seetõttu ei või toodet klassifitseerida CN-koodi 9503 00 30  alla kui „elektrilised rongimudelid, k.a relsid, semaforid jm tarvikud“, sest komplekt sisaldab ka muid puidust ja plastist mänguasju nagu liiklusmärgid, inimfiguurid, loomad, puud jne, mis on ka eraldi võetuna mänguasjad. Need mänguasjad ei ole otseselt seotud elektrirongi ega relssidega nagu seda oleksid raudteejaam, raudteeületuskoht või raudteesild ja seega ei peaks neid käsitlema elektrirongi tarvikutena (vt ka Harmoneeritud süsteemi selgitavad märkused, rubriigi 9503  punkt D alapunkt iv).
                     Mänguasjade komplekt koosneb mitmesugustest toodetest, mis on ette nähtud laste või täiskasvanute meelelahutuseks ning on pakendatud ühte jaemüügipakendisse (vt ka harmoneeritud süsteemi selgitavad märkused grupi 95 kohta, üldosa ja selgitavad märkused CN-koodi 9503 00 70  kohta).
                     Seega tuleb toode klassifitseerida CN-koodi 9503 00 70  alla kui „muud mänguasjad komplektidena“.
                  
               
            (*1)  Foto on üksnes illustreeriv.